31989R1843
L 180/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1843/89 НА КОМИСИЯТА
от 26 юни 1989 година
за изменение на Регламент (ЕИО) № 2290/83 относно определяне на разпоредби за прилагане на членове 50-59, 63а и 63б от Регламент (ЕИО) № 918/83 на Съвета относно установяване на режима на Общността за освобождаване от митни сборове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 918/83 на Съвета от 28 март 1983 г. относно установяване на режима на Общността за освобождаване от митни сборове (1), последно изменен с Регламент (ЕИО) № 4235/88 (2), и по-специално член 143 от него,
като има предвид, че Регламент (ЕИО) № 4235/88 на Съвета предвижда допълнителен случай на освобождаване от митни сборове при внос на оборудване, предназначено за използване по споразумения за научно сътрудничество, сключени между изследователските учреждения в трети страни и тези в Общността;
като има предвид, че условията за правилното прилагане на тези разпоредби следва да бъдат определени; като има предвид, че тези разпоредби могат да се основават в някои отношения на вече съдържащите се в Регламент (ЕИО) № 2290/83 на Съвета (3), последно изменен с Регламент (ЕИО) № 3893/88 (4); като има предвид, че изглежда уместно всички такива случаи да бъдат уредени в един правен инструмент;
като има предвид, че мерките, предвидени в този регламент, са в съответствие със становището на Комитета по споразуменията за освобождаване от митни сборове,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2290/83 се изменя, както следва:
1.
Заглавието се заменя със следното:
„Регламент (ЕИО) № 2290/83 на Съвета от 29 юли 1983 година относно определяне на разпоредби за прилагането на членове 50- 59б, 63а и 63б от Регламент (ЕИО) № 918/83 на Съвета относно установяване на режима на Общността за освобождаване от митни сборове“
2.
Член 1 се заменя със следното:
„Член 1
Настоящият регламент определя разпоредбите по прилагането на членове 50 - 59б, 63а и 63б от Регламент (ЕИО) № 918/83, наричан по-долу „Основен регламент““
3.
Добавя се следният дял VIa:
„ДЯЛ VIа
СПЕЦИАЛНИ РАЗПОРЕДБИ ЗА РАЗРЕШАВАНЕТО НА БЕЗМИТЕН ВНОС НА ОБОРУДВАНЕ СЪГЛАСНО ЧЛЕНОВЕ 59а И 59б ОТ ОСНОВНИЯ РЕГЛАМЕНТ
Член 18а
1. С цел да получи разрешение за безмитен внос съгласно членове 59а и 59б от Основния регламент, ръководителят на научноизследователското учреждение или организация, намираща се извън Общността, или негов упълномощен представител, предоставя заявление на компетентния орган на държавата-членка, в която научноизследователското учреждение или организация се намира.
2. Заявлението съгласно параграф 1 съдържа следната информация:
а)
копие от споразумението за научно сътрудничество между изследователските учреждения, намиращи се в Общността и в трети страни;
б)
пълно търговско описание на оборудването и количеството и стойността му и, където е необходимо, предполагаемото класиране в тарифната номенклатура;
в)
страната на произход и на изпращане на оборудването;
г)
мястото, където ще се използва оборудването;
д)
целта, за която е предназначено оборудването, и продължителността на използване.
Член 18б
1. Когато компетентният орган на държавата-членка, в която се намира учреждението или организацията, подаде заявление за разрешение за безмитен внос на оборудване съгласно член 59а от Основния регламент, заявлението и свързаната с него информация се изпраща на Комисията, за да бъде проверена от Комитета по освобождаване от митни сборове за уточняване на мерките за безмитен внос, преди да се вземе решение от упоменатия компетентен орган.
За целите на тази проверка допълнителна информация се изпраща на Комисията по нейно искане.
2. Компетентният орган съгласно параграф 1 информира Комисията за решението, което е взел, по отношение на разрешението за безмитен внос.
Член 18в
Разпоредбите на член 7, параграфи 2 и 3 и член 8 се прилагат, mutatis mutandis.“
Член 2
Настоящият регламент влиза в сила на 1 юли 1989 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 юни 1989 година.